**Αναλυτικά όλα τα δικαιολογητικά πρόσληψης αναπληρωτή/ριας εκπαιδευτικού 2023-2024**

Ενημερώνουμε τους / τις εκπαιδευτικούς που θα προληφθούν ως αναπληρωτές/ριες, ότι οφείλουν να προσκομίσουν τον φάκελό τους με **ΟΛΑ** τα απαιτούμενα δικαιολογητικά πρόσληψής τους σε ευκρινή φωτοαντίγραφα **κατά την πρώτη ημέρα** που θα αναλάβουν υπηρεσία **(Δευτέρα 08-01-2024)** στο γραφείο αναπληρωτών **Β8,** στον δεύτερο όροφο της ΔΔΕ Αχαΐας.

**Τα δικαιολογητικά που απαιτούνται είναι τα εξής:**

1. Φωτοαντίγραφο πτυχίου (Σε περίπτωση ξενόγλωσσου τίτλου να προσκομισθούν επιπλέον: α. μετάφραση, β. αναγνώριση ΔΟΑΤΑΠ, γ. απολυτήριο λυκείου).
2. Μεταπτυχιακός / διδακτορικός τίτλος σπουδών  (σε περίπτωση ξενόγλωσσου τίτλου να προσκομισθούν επιπλέον: α. μετάφραση, β. αναγνώριση ΔΟΑΤΑΠ).
3. Φωτοτυπία οποιουδήποτε εντύπου στο οποίο αναγράφεται το ΑΦΜ.
4. Φωτοτυπία οποιουδήποτε εντύπου στο οποίο αναγράφεται το ΑΜΚΑ.
5. Φωτοτυπία  οποιουδήποτε εντύπου στο οποίο αναγράφεται το ΑΜΑ ΙΚΑ.
6. Φωτοτυπία δελτίου Αστυνομικής Ταυτότητας.
7. Πιστοποιητικό Στρατολογίας τύπου Α (Αναζητείται αυτεπάγγελτα. Εάν υπάρχει ήδη παρακαλούμε να προσκομιστεί για διευκόλυνση της υπηρεσίας μας).
8. Φωτοτυπία 1ης σελίδας  βιβλιαρίου Τραπέζης (κατά προτίμηση Εθνικής)  με ευκρινή τον αριθμό ΙΒΑΝ (με πρώτο δικαιούχο τον αναπληρωτή εκπαιδευτικό).
9. **Πρωτότυπη** γνωμάτευση (**του τελευταίου τρίμηνου)** **παθολόγου ή γενικού ιατρού** Δημόσιου νοσοκομείου ή ιδιώτη (να πιστοποιείται η υγεία και φυσική καταλληλότητα του υποψηφίου υπαλλήλου να ασκήσει διδακτικά καθήκοντα. **Υποχρεωτική προσκόμιση** με την εμφάνιση για ανάληψη υπηρεσίας (ΦΕΚ 3344τ.Β΄/2020). Απαραίτητη προϋπόθεση σε κάθε περίπτωση για την καταβολή της 1ης μισθοδοσίας.
10. **Πρωτότυπη** γνωμάτευση (**του τελευταίου τρίμηνου)** ψυχιάτρου Δημόσιου νοσοκομείου ή ιδιώτη γιατρού  (να πιστοποιείται η ψυχική υγεία και φυσική καταλληλότητα του υποψηφίου υπαλλήλου να ασκήσει διδακτικά καθήκοντα . **Υποχρεωτική προσκόμιση** με την εμφάνιση για ανάληψη υπηρεσίας (ΦΕΚ 3344τ.Β΄/2020). Απαραίτητη προϋπόθεση σε κάθε περίπτωση για την καταβολή της 1ης μισθοδοσίας.
11. Φωτοαντίγραφα Βεβαιώσεων Προϋπηρεσίας που δεν είναι περασμένη στο ΟΠΣΥΔ.
12. **Όσοι έχουν βεβαίωση Προϋπηρεσίας** από Ν.Π.Δ.Δ. και Ν.Π.Ι.Δ. να προσκομίσουν επιπλέον: α) απόφαση πρόσληψης και απόλυσης β) βεβαίωση από το φορέα απασχόλησης όπου να προκύπτει η ιδιότητα με την οποία υπηρέτησαν η σχέση εργασίας, το ωράριο (πλήρες ή μειωμένο), το υποχρεωτικό πλήρες ωράριο σε περίπτωση εργασίας με μειωμένο ωράριο)η διάρκεια των προϋπηρεσιών και γ) βεβαίωση στην οποία θα αναφέρεται η νομική μορφή του φορέα απασχόλησης καθώς και αν υπάγεται στο πεδίο εφαρμογής της Παραγράφου 1 του Άρθρου 7 του Ν.4354/2015.
13. Αναλυτική Κατάσταση Ενσήμων (μπορούν να εκτυπωθούν μέσω της ηλεκτρονικής ιστοσελίδας του ΕΦΚΑ).
14. Πιστοποιητικό Οικογενειακής Κατάστασης (μπορεί να εκτυπωθεί μέσω της Κεντρικής Διαδικτυακής Πύλης της Δημόσιας Διοίκησης «ΕΡΜΗΣ» http://www.ermis.gov.gr).
15. Βεβαίωση φοίτησης σπουδάζοντος ή βεβαίωση υπηρετούντος στρατιωτική θητεία τέκνου.
16. **Δελτίο Απογραφής Αναπληρωτή.**
17. **Ατομικά στοιχεία αναπληρωτή για το σύστημα ΕΡΓΑΝΗ.**

**…………………………………………………………………………………………………….**

**Σημειώνουμε ότι ειδικά τα δύο τελευταία έντυπα που έχουμε επισυνάψει:**

**Α) Δελτίο Απογραφής Αναπληρωτή &**

**Β) Ατομικά Στοιχεία Αναπληρωτή για το σύστημα ΕΡΓΑΝΗ,**

**παρακαλείστε να τα αποστείλετε πλήρως συμπληρωμένα στο κεντρικό email ΔΔΕ Αχαΐας:** **mail@dide.ach.sch.gr** **από σήμερα για να μπορέσουμε να προετοιμάσουμε τα απαραίτητα έγγραφα για την πρόσληψη και την μισθοδοσία σας (ονομάζοντας τα αρχεία με το ονοματεπώνυμό σας):**

**Α) Δελτίο Απογραφής Αναπληρωτή - ΕΠΩΝΥΜΟ - ΟΝΟΜΑ - ΠΡΟΣΛΗΨΗ ΕΝΙΣΧΥΤΙΚΗΣ - για το τμήμα αναπληρωτών**

**Β) Ατομικά Στοιχεία Αναπληρωτή για το σύστημα ΕΡΓΑΝΗ - ΕΠΩΝΥΜΟ - ΟΝΟΜΑ - ΠΡΟΣΛΗΨΗ ΕΝΙΣΧΥΤΙΚΗΣ - για το τμήμα αναπληρωτών**